Alan Young
Alan Young (sünninimi Angus Young; 19. november 1919 North Shields, Northumberland, Inglismaa – 19. mai 2016 Los Angeles, California, USA) oli Briti päritolu Kanada dublaažinäitleja, koomik ning raadio- ja telesaatejuht. Ta oli tuntud Wilbur Posti rolliga telekomöödiasarjast "Mister Ed". Ta luges Walt Disney Television Animationi animasarja "Onu Roberti seiklused" ("DuckTales") tegelase Onu Roberti dublaažiteksti. 1940. ja 1950. aastatel juhtis ta raadios ja televisioonis endanimelist meelelahutussaadet "The Alan Young Show". Ta mängis ka mitmes mängufilmis, sealhulgas filmis "Ajamasin" ("The Time Machine"; 1960). 1950. aastal pälvis ta Emmy auhinna.